CELEX: 32012R0619
Language: sk
Date: 2012-07-10 00:00:00
Title: Vykonávacie nariadenie Komisie (EÚ) č. 619/2012 z  10. júla 2012 , ktorým sa stosedemdesiatytretíkrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám spojeným so sieťou al-Káida

11.7.2012   
            
            
               SK
            
            
               Úradný vestník Európskej únie
            
            
               L 179/11
            
         VYKONÁVACIE NARIADENIE KOMISIE (EÚ) č. 619/2012
   z 10. júla 2012,
   ktorým sa stosedemdesiatytretíkrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám spojeným so sieťou al-Káida
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám spojeným so sieťou al-Káida (1), a najmä na jeho článok 7 ods. 1 písm. a) a článok 7a ods. 5,
   keďže:
   
               (1)
            
            
               V prílohe I k nariadeniu (ES) č. 881/2002 sa uvádza zoznam osôb, skupín a subjektov, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov.
            
         
               (2)
            
            
               Sankčný výbor Bezpečnostnej rady OSN rozhodol dňa 2. júla 2012 o vymazaní jednej fyzickej osoby a jedného subjektu zo zoznamu osôb, skupín a subjektov, na ktoré by sa malo vzťahovať zmrazenie finančných prostriedkov a hospodárskych zdrojov, po zvážení žiadostí o odstránenie ich mena zo zoznamu, ktoré predložili táto fyzická osoba a tento subjekt, a súhrnných správ ombudsmana ustanoveného podľa rezolúcie Bezpečnostnej rady OSN 1904(2009).
            
         
               (3)
            
            
               Príloha I k nariadeniu (ES) č. 881/2002 by sa preto mala zodpovedajúcim spôsobom aktualizovať,
            
         PRIJALA TOTO NARIADENIE:
   Článok 1
   Príloha I k nariadeniu (ES) č. 881/2002 sa mení a dopĺňa tak, ako je stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 10. júla 2012
      
         
            Za Komisiu v mene predsedu
         
         
            riaditeľ útvaru pre nástroje zahraničnej politiky
         
      
   
   
      (1)  Ú. v. ES L 139, 29.5.2002, s. 9.
   
      PRÍLOHA
      Príloha I k nariadeniu (ES) č. 881/2002 sa mení a dopĺňa takto:
      
                  (1)
               
               
                  Pod nadpisom „Právnické osoby, skupiny a subjekty“ sa vypúšťa tento záznam:
                  „Movement for Reform in Arabia [alias a) Movement for Islamic Reform in Arabia, b) MIRA, c) Al Islah (Reform), d) MRA, e) Al-Harakat al-Islamiyah lil-Islah, f) Islamic Movement for Reform, g) Movement for (Islamic) Reform in Arabia Ltd, h) Movement for Reform in Arabia Ltd]. Adresa: a) BM Box: MIRA, London WC1N 3XX, Spojené kráľovstvo, b) Safiee Suite, EBC House, Townsend Lane, London NW9 8LL, Spojené kráľovstvo. Ďalšie informácie: a) emailové adresy: info@islah.org a info@islah.tv, b) webová stránka http://www.islah.info, c) tel. 020 8452 0303, d) fax 020 8452 0808, e) číslo spoločnosti v Spojenom kráľovstve 03834450. Dátum zaradenia do zoznamu podľa článku 2a ods. 4 písm. b): 15.7.2005.“
               
            
                  (2)
               
               
                  Pod nadpisom „Fyzické osoby“ sa vypúšťa tento záznam:
                  „Saad Rashed Mohammad Al-Faqih [alias a) Abu Uthman Sa’d Al-Faqih, b) Sa’ad Al-Faqih, c) Saad Alfagih, d) Sa’d Al-Faqi, e) Saad Al-Faqih, f) Saad Al Faqih, g) Saad Al-Fagih, h) Saad Al-Fakih, i) Sa’d Rashid Muhammed Al-Fageeh]. Titul: Doktor. Adresa: London, Spojené kráľovstvo. Dátum narodenia: a) 1.2.1957, b) 31.1.1957. Miesto narodenia: Al-Zubair, Irak. Štátna príslušnosť: Saudská Arábia. Ďalšie informácie: Šéf reformného hnutia v Arábii. Dátum zaradenia do zoznamu podľa článku 2a ods. 4 písm. b): 23.12.2004.“